樂隊ROVER隊長Kim卓金樂、副隊長Jason Loi雷濠權、陳鎮亨及隊員王希晉，日前飛台灣擔任一個開球禮嘉賓，平日團隊剛陽味十足，突然有女生啦啦隊加入，4子感覺不一樣，亨仔說：「起初尷尬比較多，真係少同異性溝通，幸好東東、大頭不停開話題，慢慢就熟絡。」
首次踏足棒球場的ROVER心情興奮，著上繡有自己名字球衣，在ROVER首支團歌《秒速8公里》襯托下入場主持開球禮，示範投球時有板有眼，完成開球禮後又融入「悍將」氛圍，為愛隊吶喊打氣。
ROVER透露今次台灣之行，順道為7月播出的團綜拍攝，出道剛滿3個月，ROVER已嘗試過商場騷、上過紅館、以及在亞博擔任演出嘉賓。問到下一個目標，Kim說：「ROVER現階段最希望可以有不同嘅嘗試、令我哋睇多啲、學多啲、接觸多啲，下月尾將會推出第2首新團歌，今次嘅風格有別於《秒速8公里》，希望大家鍾意。」